John C. Stennis

John Cornelius STENNIS (n. la 3-an de aŭgusto 1901 en Kantono Kemper, Misisipio ; m. la 23-an de aprilo 1995 en Jackson, Misisipio) estis usona senatano de la subŝtato Misisipio kaj membro de la Demokrata Partio. Li reprezentis Misisipion en la Senato de 1947 ĝis 1989. Stennis estis la unua membro de la Demokrata Partio kiu publike kritikis senatanon Joseph McCarthy. Stennis estis prezidanto de la Senata Defendkomitato de 1969 ĝis 1981 kaj prezidanto protempe de la Usona Senato de 1987 ĝis 1989.

 Kariero 
Li studis juron kaj estis elektita al la Misisipa Ĉambro de Reprezentantoj dum li ankoraŭ estis studento, kie li servis ĝis 1932. Li funkciis kiel prokuroro kaj poste juĝisto en la subŝtato Misisipo.

En 1947, li sukcedis la forpasintan Theodore G. Bilbon al la Usona Senato. Li venkis en la unua regula elekto en 1952 kaj en ĉiuj postaj elektoj ĝis li ne rekandidatiĝis en 1988.

Stennis estis la unua membro de la Demokrata Partio kiu publike kritikis senatanon Joseph McCarthy.

Li estas konsiderata la patro de la moderna usona mararmeo, ĉefe pro sia servo en la Senata Komitato pri Armitaj Servoj de 1969 ĝis 1980. La mararmeo dankis lin nomante la aviadilŝipon John C. Stennis laŭ li.  La Kosmocentro John C. Stennis, Stennis Space Center, Stennis History , NASA.gov, accessed Oct 14, 2009  la Nacia Studenta Kongreso John C. Stennis, kaj la Kluzo kaj Digo John C. Stennis ankaŭ estas nomitaj en lia memoro.

La politika kariero de Stennis daŭris 60 jarojn, dum kiuj li neniam suferis balotan malvenkon. Lia kariero en la Senato estis unu el la plej longaj en la historio, daŭrante 41 jarojn kaj du monatojn. En 1988, li jam ne plu rajtis reelektiĝi kaj estis sukcedita de la Respublikana Trent Lott. Stennis tiam instruis ĉe la Ŝtata Universitato de Misisipo. Komence de sia politika kariero, li forte kontraŭis la movadon por civitanaj rajtoj kaj egalajn rajtojn por nigrulaj civitanoj (afrik-usonanoj) kaj estis subskribinto de la Suda Manifesto. Dum sia tempo kiel prokuroro, li pledis por la ekzekuto de nigruloj, kiuj estis torturitaj dum esplordemandado, ion pri kio Stennis sciis.  Poste, lia sinteno rilate al la voĉdonrajtoj de nigraj ŝanĝiĝis.  Li voĉdonis kontraŭ la establado de la Tago de Martin Luther King Jr.  sed subtenis la kandidatecon de Mike Espy, kiu fariĝis nigrula kongresano.

 Referencoj 

 Eksteraj ligiloj 

Kategorio:Skotaj usonanoj
Kategorio:Usonaj politikistoj